En els darrers anys, degut a les limitacions de l'estructura de la International Classification of Diseases, Ninth Revision, Clinical Modification (ICD-9-CM) (que inclou tant codis de malalties com de procediments) per a la seva actualització i ampliació, d'acord amb una major necessitat de detall i d'incorporació de nova terminologia, el govern dels Estats Units d'Amèrica (EUA), ha desenvolupat la modificació clínica de la International Statistical Classification of Diseases and Related Health Problems, Tenth Revision (ICD-10) de l'Organització Mundial de la Salut (OMS), que dóna lloc a la International Classification of Diseases, Tenth Revision, Clinical Modification (ICD-10-CM).
Paral·lelament, ha desenvolupat un nou sistema de codificació de procediments, la ICD-10 Procedure Coding System (ICD-10-PCS), que juntament amb la ICD-10-CM formen el nou estàndard de codificació en aquell país des de l'octubre de 2015.
La Classificació internacional de malalties, 10 revisió, Modificació clínica/Sistema de codificació de procediments (CIM-10-MC/SCP) és la traducció al català d'aquesta obra, que conté els codis vigents per a l'any fiscal americà 2019, i és d'aplicació a Catalunya des de l'1 de gener de 2020.
D'aquesta tercera edició de la CIM-10-MC/SCP no se'n farà cap versió impresa, però en aquesta mateixa pàgina es facilita l'accés tant als documents en format pdf com als fitxers dels codis en format txt.
També s'ha desenvolupat un cercador específic per a aquesta classificació que permet la cerca de codis d'una manera àgil i ràpida, mostrant la informació addicional que hi ha a les llistes tabulars, tant de diagnòstics com de procediments.
A Catalunya, la CIM-10-MC/SCP, és el nou estàndard de codificació de les dades clínico-assistencials (morbiditat i procediments) de l'activitat que es duu a terme a la xarxa sanitària de Catalunya i forma part del Catàleg de diagnòstics i procediments del Pla de sistemes del CatSalut.
Aquests nous instruments de codificació representen una millora significativa respecte la CIM-9-MC.
Pel que fa a les malalties (es passa de 16.019 codis a 94.444), s'afegeix informació rellevant per a l'atenció ambulatòria, s'amplien els codis de lesions, es creen combinacions de codis de símptomes i diagnòstics per reduir el nombre de codis necessaris per descriure una afectació de manera completa, s'afegeixen un sisè i setè caràcter, i s'incorpora la lateralitat als codis susceptibles.
D'altra banda, la nova estructura permet l'expansió futura de la classificació.
Pel que fa als procediments (es passa de 4.646 a 79.758), canvia completament l'estructura del codi i tots tenen set caràcters; els codis es construeixen a partir d'uns valors mitjançant algoritmes formats per diverses taules.
És una classificació exhaustiva (cada procediment té el seu codi), expansible (l'estructura permet la inclusió de nous codis), multiaxial (la posició de cada dígit té un significat propi segons la secció) i incorpora una terminologia estandarditzada (definicions precises, cada terme té un significat específic).
L'estructura i l'ús de la CIM-10-MC/SCP varien substancialment de la CIM-9-MC, sobretot pel que fa als procediments.
L'estructura i les recomanacions per a l'ús de la CIM-10-MC es descriuen al document Directrius oficials per a la codificació i l'elaboració d'informes de malalties.
La llista tabular de la CIM-10-MC conté:
Subcategories (4 o 5 caràcters)
Codis (3, 4, 5, 6 o 7 caràcters)
Els caràcters de les categories, les subcategories i els codis poden ser tant una lletra com un número.
L'estructura i les recomanacions per a l'ús de la CIM-10-SCP es descriuen al document Directrius oficials per a la codificació i l'elaboració d'informes de procediments.
La CIM-10-SCP està dividida en:
Tots els codis tenen 7 caràcters.
A les taules del sistema de codificació de procediments, els codis vàlids són totes aquelles combinacions possibles dels tres primers dígits que apareixen a sobre de cada taula amb els de 4 restants de la mateixa fila d'una taula.
Per exemple: 0JHT3VZ és un codi vàlid mentre que 0JHW3VZ no ho és.
Sistema orgànic: J Teixit subcutani i fàscia
Tipus de procediment: H Inserció: col·locar un aparell no biològic que supervisa, facilita, realitza o evita una funció fisiològica, però que no ocupa físicament el lloc d'una part anatòmica.
V Teixit subcutani i fàscia, extremitat superior
W Teixit subcutani i fàscia, extremitat inferior
Per codificar adequadament les malalties i els procediments, cal seleccionar correctament el codi que els identifiqui millor i, al mateix temps, comprovar que aquest no presenti cap característica que el faci incompatible amb l'edat o el sexe.
Trobareu més informació sobre el procés de codificació amb la CIM-10-MC/SCP a les directrius accessibles des d'aquesta mateixa pàgina.
El Catàleg de diagnòstics i procediments permet obtenir el codi adequat per a cada patologia o procediment, el descriptiu de cada codi, els codis inclosos en cadascuna de les categories majors de diagnòstics i procediments, i l'agrupació de codis segons la versió de l'any fiscal 2019 del CCS (Clinical Classifications Software), del govern dels EUA.
La versió 2020 de la CIM-10-MC/SCP es pot consultar de manera interactiva al cercador d'aquesta classificació.
Podeu descarregar-vos els codis amb la informació corresponent que consten al Catàleg de diagnòstics i procediments (en format txt).
Aquest fitxer conté tots els codis de diagnòstics vigents de la nova versió de la classificació.
S'han actualitzat alguns atributs, s'han corregit algunes errades detectades i s'ha afegit el nou codi U07.1 per a la identificació de la COVID-19, que és vigent a partir de l'1 de juliol de 2020.
Relació dels codis modificats a la darrera actualització.
Aquest fitxer conté tots els codis de procediments vigents de la nova versió de la classificació.
S'ha actualitzat l'indicador de tipus de procediment per a la facturació, informació que es complementa amb el Manual d'especificacions per a la facturació
S'ha afegit l'agrupació de facturació, s'ha assignat categoria i gran grup de CCS a la majoria de codis inespecífics i s'ha corregit l'indicador de diagnòstic secundari en els codis on era erroni.
Traducció al català del "Manual de codificación CIE-10-DIAGNÒSTICOS.
Edición 2018", elaborat per la Unitat Tècnica de Codificació de la CIE-10-ES del Ministeri de Sanitat, Serveis Socials i Igualtat.
Recomanacions sobre la codificació a l'àmbit de Catalunya elaborades pel Grup d'Experts en Codificació.
Societat Catalana de Documentació Mèdica
S'ha afegit l'indicador de tipus de procediment per identificar els procediments quirúrgics d'acord amb els criteris de facturació.
Edició electrònica de la CIE-10-ES diagnòstics i procediments.
Web oficial de l'OMS on podeu consultar les diferents revisions de l'ICD i les seves actualitzacions (updates).
Cercador de les versions americanes de la ICD-10-CM i la ICD-10-PCS
Web oficial de la versió original americana de la ICD-10-CM.
Web oficial de la versió original americana de la ICD-10-PCS.